CELEX: 32007R1398
Language: lv
Date: 2007-11-28 00:00:00
Title: Komisijas Regula (EK) Nr. 1398/2007 ( 2007. gada 28. novembris ), ar ko groza II, III B un VI pielikumu Padomes Regulai (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā

29.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 311/5
            
         
      KOMISIJAS REGULA (EK) Nr. 1398/2007
   (2007. gada 28. novembris),
   ar ko groza II, III B un VI pielikumu Padomes Regulai (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 7. marta Regulu (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā (1) un it īpaši tās 28. pantu,
   tā kā:
   
               (1)
            
            
               2007. gada 15. oktobrī ir parakstīts Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Melnkalnes Republiku, no otras puses. Pagaidu nolīgums par tirdzniecību un ar tirdzniecību saistītiem jautājumiem stāsies spēkā 2008. gada 1. janvārī. Pagaidu nolīgums ļaus uz laiku piemērot Stabilizācijas un asociācijas nolīguma noteikumus par tirdzniecību, kamēr tiek gaidīta tā ratifikācija. Tāpēc, sākot no Pagaidu nolīguma spēkā stāšanās dienas, uz Melnkalnes Republiku vairs neattieksies Regula (EK) Nr. 517/94.
            
         
               (2)
            
            
               Pēc visu bijušās Dienvidslāvijas sastāvdaļu izslēgšanas no Regulas (EK) Nr. 517/94 darbības apjoma, Kosova, kas ir definēta Apvienoto Nāciju Organizācijas Drošības padomes 1999. gada 10. jūnija Rezolūcijā Nr. 1244 (2), ir vienīgā teritorija reģionā, kurai noteiktas tekstilizstrādājumu kvotas. Tāpēc, kā arī tekstilrūpniecības trūkuma dēļ, uzskata par lietderīgu Kosovu izslēgt no Regulas (EK) Nr. 517/94 darbības apjoma, lai novērstu šīs teritorijas diskrimināciju.
            
         
               (3)
            
            
               Tāpēc Regula (EK) Nr. 517/94 ir attiecīgi jāgroza.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi Tekstilizstrādājumu komiteja, kura izveidota ar Regulas (EK) Nr. 517/94 25. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 517/94 II, III B un VI pielikumu aizstāj, kā paredzēts šīs regulas pielikumā.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 28. novembrī
      
         
            Komisijas vārdā —
         
            Komisijas loceklis
         
         Peter MANDELSON
         
      
   
   
      (1)  OV L 67, 10.3.1994., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  Visas atsauces uz Kosovu šajā regulā jāsaprot kā atsauces uz Kosovu atbilstīgi UNSCR 1244.
   
      PIELIKUMS
      Regulas (EK) Nr. 517/94 II, III B, un VI pielikumu groza šādi.
      
                  1.
               
               
                  II pielikumu aizstāj šādi.
                  
                     “II PIELIKUMS
                     2. pantā minēto valstu saraksts
                     Ziemeļkoreja”
                  
               
            
                  2.
               
               
                  III B pielikumu aizstāj šādi.
                  
                     “III B PIELIKUMS
                     Regulas 2. panta 1. punkta ceturtajā ievilkumā minētie Kopienas noteiktie gada kvantitātes ierobežojumi”
                  
               
            
                  3.
               
               
                  VI pielikumu aizstāj šādi.
                  
                     “VI PIELIKUMS
                     Pārvadājumi pasīvai apstrādei
                     4. pantā minētie Kopienas noteiktie gada ierobežojumi”